KINNITATUD

RMK riigihangete osakonna

juhataja käskkirjaga 1-47.2771/1.

## 1. Hanke nimetus ja viitenumber

* 1. Hanke nimetus: Väljaküla Mets maaparandussüsteemi rekonstrueerimine ning Kuiksilla tee ja Parvelaane tee ehitamine
  2. Viitenumber: 261583
  3. Klassifikatsioon: maaparandustööd 45112320-4; teetööd 45233140-2
  4. Hankemenetluse liik: lihthange

## 2. Hanke läbiviija

RMK riigihangete osakond

* 1. ***3. Hankedokumendid, info pakkumuste esitamise ja avamise kohta***

**3.1. hankedokumendid, tehniline info**

Hange viiakse läbi riigihangete keskkonnas (edaspidi eRHR). Hankes osalemiseks, teavituste saamiseks ja küsimuste esitamiseks läbi eRHRi peavad pakkujad avaldama oma kontaktandmed, registreerudes hanke juurde „Hankes osalejad“ lehel.

Kõik selgitused huvitatud isikutelt laekunud küsimustele ning muudatused hankedokumentides tehakse kättesaadavaks eRHR kaudu. Pärast teate avaldamist või dokumendi lisamist saadab eRHRi süsteem automaatteavituse registreeritud isikutele. Samuti esitab hankija otsused pakkujatele eRHR süsteemi kaudu, mille lisamise kohta saadab eRHRi süsteem automaatteavituse.

Käesoleva hanke dokumendid võivad sisaldada andmeid selliste kaitstavate loodusobjektide asukohtade kohta, mille avalikustamine (näiteks massiteabevahendites) on keelatud. Hankedokumendi allalaadimisega võtab isik endale kohustuse tagada avalikustamiskeelu järgimine.

### 3.2. pakkumuste esitamine

Pakkumus tuleb esitada elektrooniliselt eRHRi keskkonna kaudu aadressil <https://riigihanked.riik.ee> hanketeates toodud ajaks.

### 3.3. pakkumuste avamine

Pakkumused avatakse hankija poolt eRHRi keskkonnas hanketeates toodud aja saabumise järel.

## 4. Hanke lühikirjeldus

4.1. Hanke eesmärgiks on hankelepingu sõlmimine Väljaküla Mets (160,8 ha) maaparandussüsteemi ning Kuiksilla tee (0,2 km) ja Parvelaane tee (0,26 km), mis asuvad Valga maakonnas, Valga vallas, Iigaste, Muhkva ja Väljaküla külas rekonstrueerimis- ja ehitustööde teostamiseks. Täpsem tööde tehniline kirjeldus on esitatud hankedokumendi punktis 6.

4.2. Töö tehniliseks aluseks on **Vesine OÜ** poolt koostatud „Väljaküla Mets metsakuivenduse rekonstrueerimine tööprojekt“ (Lisa 4 – Projekt) ja asjakohastel juhtudel sellest projektist erinevuste kohta hankedokumentides esitatud täpsustused.

Objektiga on võimalik tutvuda: metsaparandaja Meris Süsta, tel: 5064594, e-mail: [meris.susta@rmk.ee](mailto:meris.susta@rmk.ee).

4.3. Töövõtja annab Tellijale valmis Töö lõplikult üle hiljemalt 1.09.2023. Ehitusobjekti dokumentide üleandmiseks ja vastuvõtmiseks ning ehitusobjekti kasutuselevõtu dokumentide vormistamiseks on aega kuni 1.11.2023. Hankija soovib hankelepingu sõlmida mõislikul esimesel võimalusel peale hankemenetluses lepingu sõlmimise võimaluse tekkimist ning pakkuja kohustub lepingu allkirjastama koheselt peale hankijalt vastavasisulise ettepaneku saamist.

4.4. Töödele on nõutav teostusgarantii kestvusega 2 aastat arvates kasutuselevõtu akti allkirjastamisest Tellija poolt. Tööde teostamise ajaks on nõutav pangagarantii 10 % hankelepingu sõlmimise aluseks olnud eduka pakkumuse maksumusest või sama summa deponeerimine Tellija pangakontole.

4.5. Hankija ei ole jaotanud hanget osadeks, kuna see ei ole majanduslikult ja töökorralduslikult otstarbekas.

## 5. Hankemenetluse aegne pakkumuse tagatis

5.1. Pakkuja peab esitama RHS § 90 kohase pakkumuse **tagatise summas 1000 EUR**, kas: 5.1.1. vastava summa deponeerimisena hankija arvelduskontole EE881010002021370008 SEB pangas (makse selgitus: „Pakkumuse tagatis riigihankes *Väljaküla Mets maaparandussüsteemi rekonstrueerimine ning Kuiksilla tee ja Parvelaane tee ehitamine* pakkuja [pakkuja nimi] eest“), panga viitenumber 4000004303, või

5.1.2. võlaõigusseaduse §-le 155 vastava krediidi- või finantseerimisasutuse või kindlustusandja tagasivõtmatu ja tingimusteta garantiina pakkuja poolt hankemenetluse käigus kohustuste täitmata jätmisega tekitatud kahjude täieliku või osalise hüvitamise tagamiseks. Krediidi- või finantseerimisasutuse või kindlustusandja garantiina esitatud pakkumuse tagatise tõendusdokumendist (garantiikirjast) peab nähtuma, et tagatis antakse Riigimetsa Majandamise Keskusele esitamiseks (võlausaldajaks on Riigimetsa Majandamise Keskus), tagatis on tagasivõtmatu ja tingimusteta ning et garantii andja on kohustatud tegema väljamakse kuni tagatise summa ulatuses Riigimetsa Majandamise Keskuse esimesel nõudel peale seda, kui tagatise esitanud pakkuja võtab oma hankemenetluses esitatud pakkumuse selle jõusoleku tähtaja jooksul tagasi.

5.2. Rahasumma deponeerimisena esitatud tagatise korral esitab pakkuja makse toimumist tõendava dokumendi elektroonilise koopia koos pakkumusega.

5.3. Krediidi- või finantseerimisasutuse või kindlustusandja garantiina esitatud pakkumuse tagatise tõendusdokument (garantiikiri) peab kas:

5.3.1. olema allkirjastatud digitaalselt ja esitatud koos pakkumusega elektrooniliselt eRHR keskkonna kaudu, või

5.3.2. olema allkirjastatud kirjalikult ning esitatud originaaldokumendina hankijale aadressil RMK riigihangete osakond, Rõõmu tee 7, 50705 TARTU, enne pakkumuste esitamise tähtpäeva saabumist ja elektroonilise koopiana koos pakkumusega eRHR süsteemi kaudu koos kinnitusega, et originaaldokument on hankijale esitatud. Originaaldokument tuleb esitada suletud ümbrikus, mis on tähistatud arusaadavalt. Originaaldokumendi õigeaegse kohalejõudmise riisiko lasub pakkujal.

5.3.3. digitaalselt allkirjastatud garantiikiri peab sisaldama tingimust, mille kohaselt garantii andja aktsepteerib VÕS § 155 lg 4 p 3 kohase garantiist tuleneva kohustuse lõppemise alusena (garantiist tulenevatest õigustest loobumise tahteavaldusena) elektroonilise garantiikirja faili tagastamist selleks garantii andja poolt määratud e-posti aadressile /garantii andja e-postiaadress/, kui sellekohane e-kiri on saadetud hankija töötaja ametialaselt e-posti aadressilt domeeninimega rmk.ee. Digitaalselt allkirjastatud garantiikiri ei tohi sisaldada selle tingimuse kohta garantii andja poolseid täiendusi ega nõuet, et elektroonilise garantiikirja faili tagastamise e-kiri oleks allkirjastatud hankija esindaja poolt.

5.4. Tagatis peab olema antud kehtivusega vähemalt riigihankes pakkumuste jõusoleku tähtaja lõpuni.

5.5. Hankija kohaldab pakkumuse tagatise realiseerimisel ja tagastamisel RHS § 91.

## 6. Hanke tehniline kirjeldus

Väljaküla Mets (160,8 ha) maaparandussüsteem ning Kuiksilla tee (0,2 km) ja Parvelaane tee (0,26 km) asuvad Valga maakonnas, Valga vallas, Iigaste, Muhkva ja Väljaküla külas. Objektile on juurdepääs tagatud kõrvalmaantee „Laatre - Antsla" (tee nr. 23129) kaudu, mis jagab ka maaparandusehitise kaheks.

Vajalikud raietööd on RMK poolt lepingu sõlmimise ajaks enamuses osas tehtud. RMK raie järgselt võib olla jäänud objektidele üksikuid raiumata ja kokkuvedamata puid, mis vajavad täiendavat raiet. Raie käigus tuleb teha raiutavatest puudest etteantud sortimenti, see kokku vedada ja ladustada etteantud kohta. Tasustatakse raie tööd hankes küsitud ühikuhindades kokkuveetud ja ladustatud materjali mahu järgi. Raiutud metsamaterjali ei või jätta kokkuvedamata metsa, see tuleb kokkuvedada ja ladustada etteantud kohta. Lisaks on jäänud raiutud trassidel peenikest võsa, mis vajab samuti enne kaevet likvideerimist. Trassidele jääv peenike võsa likvideeritakse kaeve käigus või rajutakse eraldi, see tegevus kuulub kraavide kaevamise juurde ja eraldi ei tasustata. Vajadusel veetakse raiutud võsa kokku teeäärsetesse vaheladudesse ja see tasustatakse vastavalt pakkumises toodud raie ja kokkuveo hinnale.

Edasi tuleb teostada kändude juurimine (13,46 ha) ja kändude äravedu ja utiliseerimine mahus (0,62 ha). Kännud juuritakse kogu trasside ulatuses sealt, kus kasvab tihe võsa ja peenmets ning mets. Võsaga kaetud aladel töödeldakse kraavi nõlva võimalusel freesimise teel. Kraavide nõlvadel tuleb kännud tasandada freesimise teel seal, kus sette eemaldamisel ei ole vajalik nõlvade korrigeerimiseks teostada kaevet, seda liivapinnastes olevatel kraavidel. Kändude freesimise puhul ei tohi kändude kõrgus olla üle 10cm. Juuritud kännud ja väljatulnud kivid tuleb paigutada trassi äärde nii, et ei tekiks katkematut valli, vahe tuleb jätta iga 25m tagant. Sette võib paigutada ka olemasoleva mulde taha, kuid see peab jääma sellest madalamale. Kraavitrasside mulded tuleb tasandada siledaks, liiklust võimaldavaks muldeks. Kivide, kändude ja puidu asetamine kraavide mulletesse on keelatud. Kraavitrasside mulded tuleb tasandada siledaks, liiklust võimaldavaks muldeks. Muldel kolme meetrise latiga mõõtes ei tohi lati alla jääda vahet (pilu) mis on üle 10sm. Samuti ei või tasandamise järgselt jääda kraavi nõlva ja mulde vahele loodusliku astangut. Tasandatud mulle tuleb viia ühtlaselt kokku kraavi mulde poolse nõlvaga (see on oluline hilisema eraldi buldooseriga mullete tasandamise korral). Kraavi teepoolsed perved peavad olema töödeldud tasemel, mis võimaldab mehhaniseeritud hooldust.

Väljaküla Mets maaparandussüsteemi kraavide vooluvees liikuva sette kinni püüdmiseks rajatakse settebassein: Ristküliku kujuline settebassein SB1 ehitatakse kuivenduskraavi 201 katastriüksuste Uue-Kolga ning Hansu vahelise pinnastee ristumiskohast ca 15m ülesvoolu. Ehitustööde ajal on ette nähtud settebasseinide puhastamine settest vähemalt 2 korda. Settebasseinide puhastamine ehituse kui ka ekspluatatsiooni käigus tuleb läbi viia vegetatsiooniperioodil, minimaalse vooluhulga ajal, vältides sellega väljatõstetava sette kandumist tööde teostamise ajal allavoolu. Settest puhastamise käigus peaks ekspluatatsioonil vältima nõlvade töötlemist.

Ehitustööde aegse setete allavoolu kandumise vältimiseks on nähtud ette ehitusaegselt setteekraanide (geotekstiilist ja põhupallidest setteekraanid) paigaldamine (4 tk). Setteekraanid tuleb paigaldada (eesvoolude 100 ja 200 ning kuivenduskraavide 400 ja 405 suudmelõikudele) selliselt, et suurema vooluhulga korral oleksid setteekraanid püsivad (st ei läheks allavoolu) ning kataksid kogu kraavi ristlõike (st kõrgema veetaseme korral ei tohi filtratsioonitõke kerkida kraavi põhjast kõrgemale, ujuda). Selleks tuleb setteekraanid ankurdada.

Pärast ehitustöid tuleb setteekraanid ja nende taha kogunenud sete eemaldada, et need ei takistaks vee äravoolu eesvooludesse. Setteekraanide paigaldamise täpne materjali vajadus määrata ehitustööde ajal, jälgides kraavi veetaset.

Enne kraavide setetest puhastamist tuleb lammutada koprapaisud (6tk). Likvideeritud koprapaisu materjali peab paigaldama veejuhtme servast vähemalt 5 m kaugusele juhul, kui materjal ei sega maa kasutamist või ära vedama. Koprapaisude lammutamise ja kaevetööde vahele peaks jääma piisavalt pikk periood, mille käigus leondunud pinnas saaks vabaneda liigsest veest ja saavutada stabiilsuse.

Kuivendussüsteemide rekonstrueerimisel taastatakse kraavivõrk endisel kujul st. taastatakse kraavide ja eesvoolude esialgne sügavus ja ristlõige. Rekonstrueeritavate ja puhastatavate kuivenduskraavide puhul on ette nähtud põhja laius 0,6-1,0 m ning nõlvus 1:1,5 või 1:2.

Eesvoolul 100 on ette nähtud ülavee poolses otsas ehk pikettide pk5...pk8 vahemikus ainult eesvoolu põhja puhastamine settest ning nõlvad jätta võimaluse korral ol.olevasse olukorda ning piketist pk5 allavoolu on aga ette nähtud kogu voolusängi perimeetri üle kaevamine. Eesvoolu 100 rekonstrueerimise käigus on ette nähtud ka 25m ulatuses eesvoolu suudmelõigul voolusängi nõlvajalami ja põhja kindlustamine kividega ∅15-30cm ( TÜÜP K ). Voolusängi nõlvajalami ja põhja kindlustus on ette nähtud rajada vastavalt Maaeluministeeriumi poolt 2019. aastal välja antud kogumikus „Maaparandusrajatiste tüüpjoonised“ toodud tüüpjoonistele 1.2 Nõlvajalami ja põhja kindlustamine (TÜÜP K).

Eesvoolul 300 rekonstrueerimise käigus on ette nähtud ka rekonstrueeritavasse eesvoolu 300 suubuvate drenaažisuudmete (13tk) taastamine ehk ol.olevate drenaažsuudmete otsimine ja lammutamine sh. lammutatud drenaažsuudmete utiliseerimine ning uute drenaažisuudmete rajamine. Drenaažisuudmed on ette nähtud taastada ning tähistada vastavalt Maaeluministeeriumi poolt 2019. aastal välja antud kogumikus „Maaparandusrajatiste tüüpjoonised“ toodud tüüpjoonistele:

* 2.11 Drenaažisuudme tähis DTP-PL ja DTP-PU
* 2.12 Üksikdreeni ja drenaažikollektori suue kuni Di<100 mm

NB! Kõigil taastatavatel drenaažisuudmetel on suudmetorude pikkuseks ettenähtud 6,0 m.

Objektil teostatakse kaeveid järgnevas mahus:

|  |  |
| --- | --- |
| Veejuhtme liik | Pikkus (km) |
| RE - rekonstrueeritav eesvool | 3,496 |
| RK - rekonstrueeritav kuivenduskraav | 9,124 |
| RT - rekonstrueeritav teekraav | 0,345 |
| ET - ehitatav teekraav | 0,373 |
| EK - ehitatav kuivenduskraav | 0,270 |
| **KOKKU** | **13,608** |

Metsamaa kraavi mullavalli taha kogunev vesi tuleb läbi valli kraavi juhtida 30cm läbimõõdu ja 9m pikkuse plasttoruga Di 300mm SN8 (veeviimar, tüüp VV-300). Veeviimarid on ette nähtud ehitada vastavalt tüüpjoonisele 1.7 (2013.a). Ette on nähtud 30 veeviimari paigutus, mille täpsemad paigaldamise asukohad täpsustatakse ehituse ajal. Üldjuhul paigutatakse veeviimarid sinna kus on märgata vee kogunemist mulde taha.

Väljaküla Mets objektil on ette nähtud kahe truubi uuendamine, ühe truubi rekonstrueerimine, kahekümne nelja truubi rajamine ja ühe truubi likvideerimine. Samuti on ette nähtud üha palkidest ülepääsu ja ühe betoontaladest ülepääsu lammutamine ning utiliseerimine.. Plasttruubid rajatakse läbimõõduga 40 cm kuni 60 cm. Plasttruubitorud peavad vastama ringjäikusele SN8, ISO 9969 ja olema seest siledaseinalised. Uute truupide vähim piki kalle peab olema 1%. Truupide nõutav eluiga peab olema 50a. Truubitorude maksimaalne paigaldusjärgne lubatud deformatsioon on 6%. Truupide paigaldamisel lähtuda maaparandusrajatiste tüüpjoonistest (2013). Truubitorud tuleb paigaldada vähemalt 15 cm liivalusele. Kinni aetav kaevik tuleb toru ümber korralikult 15-30 cm kihtidena tihendada. Truubi kohal peab tee muldkeha ja katendi kogupaksus olema Ø 40cm ja Ø 50cm plasttruubil vähemalt 0,50m ja Ø 60 cm plasttruubil vähemalt 0,55m.

Uuendatavad truubid paiknevad eesvoolul 200 ning mõlema truubi uuendamise käigus on ette nähtud truupide puhastamine settest käsitsi ning truubile T2-1 on ette nähtud ka MAO otsaku rajamine. Truubi T2-1 näol on tegemist Ø60cm plasttruubiga ja truubi T2-2 näol on tegemist Ø=0,75m betoontorudest truubiga.

Kõikidele truupidele on ette nähtud ehitada otsakutele kindlustised järgnevate tüüpotsakutega: 40 kuni 60 truupidel MAO ja kahel 50 truubil KOK. Otsakute rajamiseks truupidele tuleb kasutada nõlvust 1:1,75 ning järgida vastavaid tüüpjooniseid väljaandest „Maaparandusrajatiste tüüpjoonised“ (Tallinn 2013). KOK tüüpi otsakute ehitamisel tuleb kivikindlustuse alune kraavi nõlv süvistada, et peale kindlustuse ehitamist kindlustus ja nõlv oleksid ühes tasapinnas. KOK otsakute rajamisel ei kasutata geotekstiili kivide all. Otsakute ja nõlvade kindlustamisel võib kasutada hüdrokülvi, kuid see peab olema teostatud 50 päeva enne ehituse lõpptähtaega (1.09.2023.a.) ja ehituse üle andes peab otsakul/kindlustusel kasvama ühtlane elujõuline haljastus.

Truupidele, mis jäävad sõidutee alla, on ette nähtud tähispostide paigaldamine, vastavalt maaparanduse tüüpjoonistele. Tähispost paigaldada truubi sissevoolu ja väljavoolu kohale sõidutee serva. Tähispostid tuleb paigaldada mulde servast vähemalt 0,35m kaugusele ja sõidutee servast vähemalt 0,75m kaugusele.

Objektil on ette nähtud ka kahe ol.oleva ülepääsu lammutamine ja utiliseerimine. Likvideeritav puidust ülepääs P1-1 paikneb maaparandusehitise 100 eesvoolu ning kvartalite VL603 ja VL604 sihi ristumiskohas ning likvideeritav kahest betoontalast koosnev lagunenud ülepääs P4-1 paikneb kuivenduskraavi 405 suudmelõigul. Mõlema likvideeritava ülepääsu asemel on ette nähtud plasttorust truupide rajamine.

Välja kaevatud vanad r/b truubitorud, betoonist otsakud tuleb rekonstrueeritavalt alalt ära vedada ja utiliseerida.

**Kuiksilla tee (0,2 km)** ehitus saab alguse kõrvalmaantee „Laatre-Antsla“ (tee nr.23129) 1,784 kilomeetrile rajatava mahasõidukohaga, mis on ette nähtud rajada vastavalt MNT põhiprojektile “Riigimaantee nr 23129 Laatre-Antsla tee mahasõidud Kuiksilla ja Parvelaane metsateele”. Ehitatav Kuiksilla tee ja kõrvalmaantee ristumine rajatakse täisnurga all ning rajatava asfaltkattega mahasõidukoha pikkuseks on 18m ja katendiserva pöörderaadiusteks 15m. Rajatava asfaltkattega mahasõidukoha järel kulgeb ehitatav kruuskattega Kuikisilla tee RMK metsakvartalite VL603 ja VL604 vahelist sihti mööda sirge trassina.

Väljaküla Mets metsakuivenduse rekonstrueerimisel on ette nähtud Kuiksilla tee alguses pikettide 00+18...00+45 vahemikus ol.oleva maapinna ja ristuva pinnastee maha kaevamine ehk tee rajamine kaevesse. Ol.oleva maapinna ja ristuva pinnastee maha kaevamise käigus saadava aluse laiuseks on ette nähtud 6,00m ning saadavale alusele on ette nähtud 4% põikkalde andmine ja tihendamine. Tee kaevesse rajamise käigus saadav mineraalpinnas on ette nähtud vedada ehitatava Kuiksilla tee ja teega seotud rajatiste muldeks (Kuiksilla tee pikettide 00+45...02+00 vahemikus) ning tee mulde rajamiseks sobimatu pinnas on ette nähtud tasandamine teekraavide / nõvade metsapoolsetele kallastele.

Kuiksilla tee pikettide 00+45...02+00 vahemikus on ette nähtud teetrassi tasandamine 7,00m laiuseks aluseks ning saadud aluse tihendamine. Tihendatud alusele on omakorda ette nähtud teetrassi kaevesse rajamise ja teekraavide kaevamisel saadavast mineraalpinnasest mulde rajamine pealt laiusega 5,50m ja paksusega 0,40m. Kohapealsest mineraalpinnasest muldele tuleb anda kahepoolne 4% põikkalle ning saadud mulle tihendatakse.

Ehitatavale Kuiksilla teele rajatakse kogu pikkuses kahekihiline kruusast katendikonstruktsioon. Kuiksilla tee tasandatud ja tihendatud alusele / muldele on ette nähtud terves tee pikkuses geotekstiili (Deklareeritud tõmbetugevus MD/CMD ≥20 kN/m, 5,0 m lai, mittekootud) paigaldamine. Geotekstiilile on omakorda ette nähtud uue kruusast katendikonstruktsiooni rajamine pealt laiusega 4,00m ja kahepoolse 4% põikkaldega. Kruusast katendikonstruktsiooni aluskiht ehk kandev kiht paksusega 0,20m on ette nähtud rajada sorteeritud kruusast positsioon nr.4 ja katendikonstruktsiooni pealiskiht ehk kulumiskiht paksusega 0,10m on ette nähtud rajada purustatud kruusast positsioon nr.6.

Kuiksilla tee ehitustööde käigus on ette nähtud ka mahasõidukohtade rajamine ning ehitatava tee lõppu T-kujulise tagasipööramise koha rajamine. Kuiksilla tee ja ol.oleva pinnastee ristumiskohta on ette nähtud ilma muldeta mahasõidukoha rajamine aga Kuiksilla tee lõppu rajatavale mahasõidukohale ja tagasipööramiskohale on ette nähtud kohapealsest mineraalpinnasest mulde rajamine. Ehitatavalt teelt metsamaale pääsemiseks rajatavad mahasõidukohad on ette nähtud rajada vastavalt tüüpjoonise „Mahasõit põllule – M3“ (2tk) mõõtmetele ning tee lõppu on ette nähtud rajada tagasipööramisekoht vastavalt kohendatud tüüpjoonisele „T-kujuline tagasipööramise koht“ ehk tagasipööramisekoha harud ehitatakse pikkusega 30m.

**Parvelaane tee (0,26 km)** ehitus saab alguse kõrvalmaantee „Laatre-Antsla“ (tee nr.23129) 1,784 kilomeetril rekonstrueeritava mahasõidukohaga, mis on ette nähtud rekonstrueerida vastavalt MNT põhiprojektile “Riigimaantee nr 23129 Laatre-Antsla tee mahasõidud Kuiksilla ja Parvelaane metsateele”. Ehitatav Parvelaane tee ja kõrvalmaantee ristumine rajatakse täisnurga all ning rajatava asfaltkattega mahasõidukoha pikkuseks on 18m ja katendiserva pöörderaadiusteks 15m. Rekonstrueeritava asfaltkattega mahasõidukoha järel kulgeb ehitatav kruuskattega Parvelaane tee kvartali VL605 siseselt mööda ajalooliselt välja kujunenud sirget trassi.

Parvelaane tee pikettide 00+18...02+40 vahemikus on ette nähtud teetrassi tasandamine 7,00m laiuseks aluseks ning saadud aluse tihendamine. Tihendatud alusele on omakorda ette nähtud teekraavide kaevamisel saadavast mineraalpinnasest mulde rajamine pealt laiusega 6,00m ja paksusega 0,30m. Kohapealsest mineraalpinnasest muldele tuleb anda kahepoolne 4% põikkalle ning saadud mulle tihendatakse.

Ehitatavale Parvelaane teele rajatakse kogu pikkuses kahekihiline kruusast katendikonstruktsioon. Parvelaane tee tasandatud ja tihendatud muldele on ette nähtud terves tee pikkuses geotekstiili (Deklareeritud tõmbetugevus MD/CMD ≥20 kN/m, 5,0 m lai, mittekootud) paigaldamine. Geotekstiilile on omakorda ette nähtud uue kruusast katendikonstruktsiooni rajamine pealt laiusega 4,00m ja kahepoolse 4% põikkaldega. Kruusast katendikonstruktsiooni aluskiht ehk kandev kiht paksusega 0,30m on ette nähtud rajada sorteeritud kruusast positsioon nr.4 ja katendikonstruktsiooni pealiskiht ehk kulumiskiht paksusega 0,10m on ette nähtud rajada purustatud kruusast positsioon nr.6.

Parvelaane tee ehitustööde käigus on ette nähtud ka mahasõidukohtade rajamine ning ehitatava tee lõppu T-kujulise tagasipööramise koha rajamine. Parvelaane teele rajatavatele mahasõidukohtadele on ette nähtud kohapealsest mineraalpinnasest mulde rajamine aga Parvelaane tee lõppu on ette nähtud ilma muldeta tagasipööramisekoha rajamine. Ehitatavalt teelt metsamaale pääsemiseks on ette nähtud erineva suurusega mahasõidukohtade rajamine ehk tüüpjoonise „Mahasõit põllule – M3“ (1tk) mõõtmetele vastavate mahasõidukohtade rajamine ja vähendatud mõõtmetega R5 (3tk) mahasõidukohtade rajamine. Ehitatava tee lõppu on ette nähtud rajada tagasipööramisekoht vastavalt kohendatud tüüpjoonisele „T-kujuline tagasipööramise koht“ ehk tagasipööramisekoha harud ehitatakse pikkusega 30m.

Riigimaanteelt nr 23129 Laatre - Antsla tee mahasõidud Kuiksilla ja Parvelaane metsateele rajamine.

Kuiksilla metsatee uus rajatav mahasõit asub Valga vallas Väljaküla külas riigitee nr 23129 Laatre-Antsla km 1,784 täpselt Parvelaane tee mahasõidu vastas.

Parvelaane metsatee mahasõit asub Valga vallas Väljaküla külas riigitee nr 23129 Laatre-Antsla km 1,784 ning tegemist on olemasoleva mahasõidu rekonstrueerimisega.

Mõlemad mahasõidud on 15 m raadiustega 18 m pikkused asfaltkattega. Põikkalle on mahasõidul ühepoolne 2,5%, tugipeenra põikkalle on 4,0% sõiduteest eemale. Pikikalle on riigimaanteest 10 m ulatuses 2,0 - 3,0%.

Mahasõidu ab katend rajatakse järgmine:

* AC 12 surf 6 cm
* Killustikalus 25 cm
* Dreenkiht Kt=1,0; Kf≥1 m/ööp min20 cm
* Geotekstiil (Deklareeritud tõmbetugevus MD/CMD ≥20 kN/m, 5,0 m lai, mittekootud)
* Ol. Pinnas

Olemasolev riigitee mahasõit km 1,76 likvideeritakse. Selleks kaevatakse olemasolev mahasõidukoht läbi ning taastatakse riigitee nõlv.

Ristumiskohtadele paigaldatakse liiklusmärgid nr 221 "Anna teed" komplekt, liiklusmärk nr 644 "Tee nimetus" (2tk) ja liiklusmärk nr 341 "Massipiirang" komplekt koos lisateatetahvliga 891b "Välja arvatud RMK loal".

Ehitusobjektil peab kogu ehituse aja olema tagatud ajakohane ajutine liikluskorraldus vastavalt teostatavatele töödele tuleb paigaldada teedele ajutised liiklusmärgid nr 158 „Teetööd“, nr 331 „Sissesõidu keeld”, nr 552 „Umbtee” ja avalikult kasutatavatel teedel tööde tegemiseks nõutavad liiklusskeemi kohased märgid ning lisaks kõik muud juhtumi põhised vajalikud ajutised liiklusmärgid;

Hankes tehtud muudatused võrreldes projektiga:

Ehituses kasutatakse erinevalt projektis toodud järgmisi erisusi:

1. Projektis toodud truubi otsakute ehitamisel, nõlvade kindlustamisel jm. võib kasutada ainult erosioonitõkke matti, mis koosneb 100% kookoskiududest (350 g/m2) ja mille siduselemendiks on jute nöör/võrk. Kasutatav erosioonitõkke matti peab koosnema 100% biolagunevast materjalist, mille eluiga on vähemalt 2 aastat. **Erosioonitõkke matid, mis sisaldavad plastist sidusnööre/võrkusid on keelatud.**
2. Otsakute ja nõlvade kindlustamisel võib kasutada hüdrokülvi, kuid see peab olema teostatud **50 päeva** enne ehituse lõpptähtaega ja ehituse üle andes peab otsakul/kindlustusel **kasvama ühtlane elujõuline haljastus.**
3. Projektis toodud truubi otsakute ja kivikindlustuste ehitamisel **on keelatud geotekstiilide kasutamine** kivikindlustuste kivide all.
4. Projektis toodud teealuse (Kruus fr 0/63 mm (pos 4)) on täpsustatud sorteeritud kruusa positsioon nr 4 (Tee ehitamise kvaliteedi nõuded (Majandus- ja taristuministri 03.08.2015 määrus nr 101) Lisas 10.). Teealuse ehitusel kasutatav labori poolt deklareeritud sorteeritud kruus positsioon nr 4 terastikuline koostis võib hälbida terastikulisest koostisest Maanteeameti „Killustikust katendikihtide ehitamise juhis“ MA 2016-012 järgi esitatud hälvete võrra järgmiselt:

|  |  |  |  |  |  |  |
| --- | --- | --- | --- | --- | --- | --- |
|  | Sõela ava, mm | | | | | |
| 1 | 2 | 4 | 8 | 16 | 31,5 |
| Hälve sõelal, massi-% | | | | | |
| Positsioon 4 | +/-5 | +/-5 | +/-7 | +/-7 | +/-8 | +/-8 |

Töö tehniliseks aluseks on **Vesine OÜ** poolt koostatud „Väljaküla Mets metsakuivenduse rekonstrueerimine tööprojekt“ (Lisa 4 – Projekt) ja asjakohastel juhtudel sellest projektist erinevuste kohta hankedokumentides esitatud täpsustused.

Tööde teostamine peab olema vastavuses Maaparandusseadusega ja Ehitusseadustikuga ning kooskõlas maaparandushoiutöödele ja teehoiutöödele esitatavate nõuetega. Ehitustöid tuleb teostada lähtudes Maaparandussüsteemi ehitamise täpsematest nõuetest (Põllumajandusministri 28.03.2019 määrus nr 38), Tee ehitamise kvaliteedinõuetest (Majandus- ja taristuministri 03.08.2015 määrus nr 101) ja Metsatee seisundi kohta esitatavatest nõuetest (Keskkonnaministri 11.06.2015 määrus nr 34) Tööde vastuvõtmisel lähtutakse RMK metsaparanduse ehitus- ja remonttööde vastuvõttu eeskirjast.

NB! Ehitaja peab objekti ehituse käigus tagama ehituses kasutatavate juurdepääsu teede nõuetekohase sõidetavuse, vajadusel teid remontima ja teostama tolmutõrjet ning ehituse lõppedes taastama kasutatud teedel ehituse eelse olukorra.

Ehitusobjektile tarnitavad looduslikud ehitusmaterjalid (liiv, kruus, paekivi) võivad pärineda vaid kehtiva kaevandamisloaga kaevandustest. Töövõtja peab esitama hankijale pärast tööde valmimist ja enne objekti üleandmist koos ehitusobjekti dokumentatsiooniga elektrooniliselt töödeldaval vormil aruande, milles näitab ära, millistest kaevandustest ta looduslikke ehitusmaterjale hankis ja millises koguses. Ehitusobjektile tarnitavate looduslike ehitusmaterjalide all ei peeta silmas objektil kohapeal tööde teostamise käigus kaevetööde tulemusel saadavat looduslikku ehitusmaterjali, mida kasutatakse samal objektil kohapeal.

Iga viidet, mille hankija teeb riigihanke alusdokumentides mõnele RHS § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile vms), tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb riigihanke alusdokumentides ostuallikale, protsessile, kaubamärgile, patendile, tüübile, päritolule või tootmisviisile (RHS § 88 lg 6) või märgisele (RHS § 89), tuleb lugeda selliselt, et see on täiendatud märkega „või sellega samaväärne“. Kui pakkuja soovib kvalifitseerimise tingimustele või tehnilisele kirjelduse vastavuse tõendamiseks või hankelepingu täitmisel kasutada samaväärset, siis ta näitab selle pakkumuses vabas vormis ära. Samaväärsuse kontrollimiseks esitab pakkuja vabas vormis selgitused ja tõendid.

Objektiga on võimalik tutvuda: metsaparandaja Meris Süsta, tel: 5064594, e-mail: [meris.susta@rmk.ee](mailto:meris.susta@rmk.ee).

**NB! Objektiga tutvumisel kohapeal ei võeta vastu riigihanget puudutavaid küsimusi ega anta vastuseid.**

Töövõtja peab esitama Tellijale peale hankelepingu sõlmimist, kuid enne tööde alustamist tingimusteta, tagasivõtmatu ja Tellija esimesel nõudmisel sissenõutava võlaõigusseaduse §-le 155 vastava krediidi- või finantseerimisasutuse või kindlustusandja garantiikirja (10% hankelepingu sõlmimise aluseks olnud eduka pakkumuse maksumusest) EUR suurusele summale oma kõikide lepingust järgsete tulenevate kohustuste nõuetekohase ja tähtaegse täitmise tagamiseks. Garantiikirjas peab garantii saajaks olema märgitud RMK ning garantii peab kehtima kogu hankelepingu kehtivuse ajal ja hankelepingust järgsete tööde tulenevate tööde tegeliku teostamise perioodil ja sellele lisaks veel kaks (2) kuud, sõltumata hankelepingus näidatud hankelepingu kehtivuse ajast. Hankelepingu täitmise tähtaja pikendamise, Tellija poolt Töövõtjale tööde teostamiseks täiendava tähtaja andmise või muul viisil hankelepingust tulenevate tööde teostamise tähtaja pikenemise korral peab töövõtja garantii kehtivust vastavalt pikendama. Garantii kehtivuse õigeaegne ja kohane pikendamine on Töövõtja riisiko. Pangagarantiid võib asendada garantiisumma deponeerimine Tellija pangakontole kogu hankelepingu kohaste tööde tegeliku teostamise perioodiks (deponeeritud summa pealt Tellija intressi ei maksa).

## 7. Pakkumuse hinna ja eseme väljendamise viis ja hindamiskriteeriumid

7.1. Pakkuja esitab hankedokumentide Lisa 1 – Hinnapakkumuse vormi. ERHR süsteemis märgib pakkuja ainult Lisa 1 – Hinnapakkumuse vormilt pakkumuse maksumuse kokku ilma käibemaksuta. Juhul kui need maksumused erinevad teineteisest, loeb hankija õigeks Lisa 1 – Hinnapakkumuse vormil pakutud pakkumuse maksumust, eeldusel, et ei esine arvutusvigu.

7.2. Hankija hindab vastavaks tunnistatud pakkumusi vastavalt riigihanke alusdokumentides nimetatud pakkumuste hindamise kriteeriumidele. Hankija tunnistab edukaks pakkumuste hindamise kriteeriumide kohaselt majanduslikult soodsaima pakkumuse. Hankija arvestab majanduslikult soodsaima pakkumuse väljaselgitamisel ainult pakkumuse maksumust ja tunnistab edukaks kõige madalama maksumusega pakkumuse.

7.3. Võrdselt madalaima maksumustega pakkumuste korral selgitatakse edukas pakkumus nende pakkujate vahel liisuheitmise teel. Liisuheitmise koht ja kord teatatakse eelnevalt pakkujatele ning nende volitatud esindajatel on õigus viibida liisuheitmise juures.

7.4. Lisa 1 - Hinnapakkumuse vormil esitab pakkuja hankija poolt ettevalmistatud jaotiste kaupa hankega tellitavate ehitustööde ja materjalide ühikuhinnad ning maksumused. Ühegi kuluartikli (ehitustöö, materjali) maksumust, mis on hinnapakkumuse vormil eraldi reana kirjeldatud, ei või esitada otseselt või kaudselt mõne teise rea kuluartikli all (pakkuja ei tohi subsideerida kuluartiklit mõne teise kuluartikli arvelt), kui seda ei ole otseselt või kaudselt hankedokumentides ja/või hinnapakkumuse vormil nõutud või osundatud. Hankija kontrollib oma äranägemisel pakutavate hindade ja maksumuste õigsust ja põhjendatust ning võib otsustada tagasi lükata pakkumuse, milles on selle nõude vastu eksitud.

7.5. Hankija võib kontrollida pakkumuste vastavust riigihanke alusdokumentides esitatud tingimustele ning hinnata vastavaks tunnistatud pakkumusi riigihangete seaduses sätestatud korras enne pakkujate suhtes kõrvaldamise aluste puudumise ja kvalifikatsiooni kontrollimist.

7.6. Kasutades RHS § 125 lg 5 sätestatud võimalust sätestada riigihanke alusdokumentides teisiti, ei kohalda hankija käesoleva lihthanke hankemenetluse läbiviimisel RHS §-s 115 lg 2 p-des 1, 2, lg 2 1 ja lg 3-6 märgitut.

## 8. Hankija sätestatud tingimused hankelepingu sõlmimisel

8.1. Hankelepinguga ei võrdsustata edukaks tunnistatud pakkumust, vaid sõlmitakse eraldi dokumendina hankeleping.

8.2. Hankija soovib hankelepingu sõlmida mõislikul esimesel võimalusel peale hankemenetluses lepingu sõlmimise võimaluse tekkimist ning edukas pakkuja kohustub lepingu allkirjastama koheselt peale hankijalt vastavasisulise ettepaneku saamist.

## 9. Märkus selle kohta, millisel juhul hankija jätab endale võimaluse lükata tagasi kõik pakkumused

Hankija jätab endale võimaluse tagasi lükata kõik pakkumused, kui:

9.1. kõigi pakkumuste või vastavaks tunnistatud pakkumuste maksumused ületavad hanke teostamiseks ettenähtud summa või kui kõik pakkumused on hankija jaoks muul moel ebamõistlikult kallid;

9.2. kui hankemenetluse toimumise ajal on hankijale saanud teatavaks andmed, mis välistavad või muudavad hankija jaoks ebaotstarbekaks hankemenetluse lõpuleviimise hankedokumentides esitatud tingimustel või hankelepingu sõlmimine etteantud ja hankemenetluse käigus väljaselgitatud tingimustel ei vastaks muutunud asjaolude tõttu hankija varasematele vajadustele või ootustele;

9.3. kui langeb ära vajadus hanke järele põhjusel, mis ei sõltu hankijast või põhjusel, mis sõltub või tuleneb seadusandluse muutumisest, kõrgemalseisvate asutuste haldusaktidest ja toimingutest või RMK nõukogu poolt investeeringute eelarve muutmisest.

## 10. Hankedokumentide lisad

Hankedokumendid koosnevad käesolevast hankedokumentide põhitekstist ning järgmistest lisadest:

10.1. Lisa 1 – Hinnapakkumuse vorm

10.2. Lisa 2 – Hankelepingu vorm

10.3. Lisa 3 – Pakkumuses kasutatavad vormid

10.4. Lisa 4 – Projekt